गणपति को दिया विवाह सम्मेलन का न्यौता
मदनगंज-किशनगढ़| वैष्णवसमाज के सातवें सामूहिक विवाह सम्मेलन को लेकर सामूहिक विवाह समिति के पदाधिकारियों ने खोड़ा गणेश स्थित गणेश मंदिर में पीले चावल देकर गणेशजी को न्यौता दिया। सम्मेलन आगामी दस मई को होगा। संयोजक श्यामसुंदर वैष्णव ने बताया कि अध्यक्ष जेठूदास वैष्णव की अध्यक्षता में खोड़ा गणेश मंदिर प्रांगण में बैठक आयोजित हुई। बैठक में राजस्थान सरकार द्वारा सामुहिक विवाह सम्मेलन के आयोजनों के संबंध में सामूहिक विवाह करने वाले जोड़ाें को देय राशि बढ़ाने संस्थाओं की राशि भी बढ़ाने पर मुख्यमंत्री वसुंधरा राजे का आभार व्यक्त किया गया। 51 जोड़ों का लक्ष्य रखा गया और बुधवार से ही पंजीयन प्रारंभ कर दिया गया। पंजीयन 25 अप्रैल तक किए जाएंगे। इंजीनियर रामनिवास वैष्णव, सचिव बाबूलाल अग्रावत, त्रिलोकदास हरव्यासी, किशनलाल वैष्णव, अध्यक्ष जेठूदास वैष्णव ने भी संबोधित किया। बैठक में उपाध्यक्ष जगदीश प्रसाद वैष्णव, कैलाशचंद वैष्णव, सत्यनारायण हरव्यासी, पूसादास, कोषाध्यक्ष रामवतार पीपावत, प्रेमचंद शोभावत, मुरलीधर अग्रावत, चंद्रप्रकाश अग्रावत अादि कार्यसमिति सदस्य मौजूद थे।
hin_Deva hin_Deva